ev. č. zmluvy: 
Zmluva o spolupráci pri realizácii investície
uzatvorená podľa § 269 a nasl. Obchodného zákonníka č. 513/1991 Zb. v znení neskorších predpisov

Článok I.
ZMLUVNÉ STRANY

1.      Žiadateľ:     		Obec  Košolná 
				Sídlo: Košolná 44, 919 01
				zastúpená: PhDr. Martinom Halaksom, starostom obce
				bankové spojenie: VÚB banka
				číslo účtu IBAN: SK94 0200 0000 0000 1322 7212
				IČO: 00312673
				DIČ: 2021175640
				osoba oprávnená konať a podpisovať vo veciach zmluvy: 
				PhDr. Martin Halaksa – starosta obce
(ďalej len „žiadateľ“, v príslušnom gramatickom tvare )

a

2. 	Investor:		Trnavská vodárenská spoločnosť, a.s. 
  				Sídlo: Priemyselná 10, 921 79 Piešťany                         
                                               zastúpený: Ing. Radovan Foltinský, predseda predstavenstva
					        Pavol Nižnánsky, člen predstavenstva                                               				bankové spojenie : VÚB, a.s., pobočka Piešťany         
                                               číslo účtu IBAN :  SK71 0200 0000 2700 0300 2212
                                               IČO:  36 252 484
				DIČ: 2020172264
                                               IČ DPH: SK2020172264
                                               Osoby oprávnené konať a podpisovať vo veciach zmluvy:
                                               Ing. Radovan Foltinský,  Pavol Nižnánsky
Zapísaný v Obchodnom registri Okresného súdu Trnava, odd. Sa, vložka č. 10263/T. 
(ďalej len „investor“ a vlastník a prevádzkovateľ spolu len „zmluvné strany“ v príslušnom gramatickom tvare) 

Článok II.
ÚČEL ZMLUVY

1. Investor je obchodnou spoločnosťou a predmetom jeho činnosti podľa výpisu z obchodného registra je najmä zásobovanie obyvateľstva, priemyslu, poľnohospodárstva a ďalších spotrebiteľov pitnou a úžitkovou vodou z verejných vodovodov v danej územnej pôsobnosti, v súvislosti s týmto základným predmetom podnikania aj prevádzkovanie verejných vodovodov a verejných kanalizácií a odvádzanie a čistenie odpadových vôd vypúšťaných do verejnej kanalizácie v danej územnej pôsobnosti, a to všetko v súlade a podľa ustanovenia § 5 zák. č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov. 
2. V súvislosti so zabezpečením a realizáciou vyššie špecifikovaného predmetu činnosti Investora je nevyhnutné pravidelne investovať finančné prostriedky do opravy, údržby a výstavby (rozvoja) vodných stavieb v územnej pôsobnosti Investora.
3. Žiadateľ je akcionárom Investora. Samotná realizácia, ako aj následná prevádzka vodných stavieb môže žiadateľom spôsobovať finančné, organizačné, technické alebo iné ťažkosti a preto Investor, na základe predchádzajúcej schválenej žiadosti Žiadateľa a za podmienok dohodnutých v tejto zmluve, vyjadruje súhlas s poskytnutím svojich odborných znalostí, skúseností a finančných prostriedkov, ktorými sa prispeje k efektívnej a hospodárnej realizácii investície špecifikovanej v tejto zmluve.

Článok III.
PREDMET ZMLUVY

1. Predmetom tejto zmluvy je zaradenie požiadavky Žiadateľa do investičného plánu spoločnosti a jej následná realizácia za podmienok dohodnutých v tejto zmluve. 
2. Investor sa na základe tejto zmluvy zaväzuje, že zaradí požiadavku akcionára do svojho investičného plánu v kalendárnom roku nasledujúcom po nadobudnutí účinnosti tejto zmluvy, túto investíciu, nad rámec dohodnutej spoluúčasti Žiadateľa, zafinancuje z vlastných zdrojov a následne aj zrealizuje.
3. Žiadateľ sa na základe tejto zmluvy zaväzuje, že dodrží podmienky stanovené touto zmluvou, najmä že sa na investícii špecifikovanej v čl. IV tejto zmluvy bude finančne spolupodieľať v dohodnutej výške, prevedie na Investora práva a povinnosti stavebníka vyplývajúce z právoplatného stavebného povolenia a po právoplatnosti kolaudačného rozhodnutia prevedie predmetnú vodnú stavbu do výlučného vlastníctva Investora.

Článok IV.
PREDMET INVESTÍCIE

1. Predmetom tejto zmluvy je realizácia investície:

Názov stavby: Obecná splašková kanalizácia – Košolná – 2.etapa – 1.časť
Miesto realizácie stavby: Okres:Trnava, Obec:Košolná, k. ú.Košolná, parc. číslo 637/24 a 310.
Číslo a názov objektu:
· SO 01 Verejná stoková sieť
· SO 02 Premostenie - MGZS
· SO 03 Dočasné dopravné značenie

2. Na realizáciu vodnej stavby podľa ods. 1 tohto článku tejto zmluvy bolo/boli Žiadateľovi v pozícii stavebníka vydané nasledovné stavebné povolenie/povolenia: 

[bookmark: _GoBack]povolenie na uskutočnenie vodnej stavby „Obecná splašková kanalizácia – Košolná 2.etapa – 1. časť. – č. OU-TT-OSZP3-2017/030299ŠVS/Mg zo dňa 26.10.2017, ktoré vydal Okresný úrad Trnava, odbor starostlivosti o životné prostredie ako vecne a miestne príslušný špeciálny stavebný úrad. Uvedené stavebné povolenie nadobudlo právoplatnosť dňa 26.10.2017,  
3. Technické parametre vyššie špecifikovanej vodnej stavby, jej jednotlivých častí a bližší popis zariadenia sú špecifikované v projektovej dokumentácii vyhotovenej spoločnosťou EKOSTA 2000 , ktorá tvorí neoddeliteľnú súčasť tejto zmluvy, ako jej príloha č. 1.

Článok V.
SPOLUÚČASŤ ŽIADATEĽA

1. Žiadateľ sa na základe tejto zmluvy zaväzuje, že na investícii špecifikovanej v čl. IV tejto zmluvy sa bude spolupodieľať vo výške  5 % z celkových rozpočtovaných investičných nákladov (ďalej len „spoluúčasť“), čo zodpovedá sume 7652,00 Eur.
2. Táto suma bude Žiadateľovi fakturovaná do ...... dní odo dňa nadobudnutia účinnosti tejto zmluvy, pričom faktúra bude obsahovať všetky náležitosti faktúry podľa zákona č. 222/2004 Z. z. v platnom znení  a rovnako aj číslo zmluvy podľa evidencie objednávateľa. Lehota splatnosti faktúry je 30 dní odo dňa jej vystavenia, pričom musí byť doručená objednávateľovi najneskôr 20 dní pred termínom jej splatnosti.
3. V prípade, že investícia bude preukázateľne vyžadovať účelné vynaloženie ďalších investičných nákladov nad rámec rozpočtovaných investičných nákladov, ktorých vynaloženie je nevyhnutné na úspešnú realizáciu investície a naplnenie jej účelu, tak sa žiadateľ zaväzuje podieľať sa aj na nákladoch podľa tohto odseku tohto článku tejto zmluvy vo výške dohodnutej v súvislosti s rozpočtovanými investičnými nákladmi.
4. Spoluúčasť podľa predchádzajúceho odseku bude Žiadateľovi fakturovaná do 7 kalendárnych dní odo dňa uhradenia nákladov za práce nad rámec projektovej dokumentácie zhotoviteľovi diela - vodnej stavby.  

Článok VI.
ZÁVÄZKY ŽIADATEĽA

1. Žiadateľ sa na základe tejto zmluvy zaväzuje:
	- 	dodržať podmienky stanovené touto zmluvou,
	- 	podieľať sa na investícii vo výške spoluúčasti dohodnutej v čl. V tejto zmluvy, 		a túto spoluúčasť uhradiť v lehote dohodnutej touto zmluvou,
	- 	najneskôr do pol roka od nadobudnutia právoplatnosti kolaudačného 			rozhodnutia, vzťahujúceho sa na predmet investície podľa čl. IV tejto zmluvy, 		previesť bezodplatne predmetnú vodnú stavbu do výlučného vlastníctva 			Investora,
	-	najneskôr do pol roka od nadobudnutia právoplatnosti kolaudačného 			rozhodnutia, vzťahujúceho sa na predmet investície podľa čl. IV tejto zmluvy, 		zabezpečiť napojenosť na verejnú vodovodnú alebo kanalizačnú sieť v rozsahu 		100 % plánovaných napojení podľa projektu investície,
	-	postúpiť na Investora práva a povinnosti stavebníka vyplývajúce 				z právoplatného stavebného povolenia špecifikovaného v čl. IV ods. 2 tejto 			zmluvy,
	-	poskytovať Investorovi a orgánom verejnej moci súčinnosť potrebnú na 			úspešnú realizáciu predmetu tejto zmluvy.


Článok VII.
ZÁVÄZKY INVESTORA

1. Investor sa na základe tejto zmluvy zaväzuje:
-	zaradiť požiadavku Žiadateľa do svojho investičného plánu v kalendárnom 	roku nasledujúcom po nadobudnutí účinnosti tejto zmluvy,
-	zrealizovať (prostredníctvom dodávateľa)  predmet investície podľa čl. IV tejto 	zmluvy,
-	znášať náklady spojené realizáciou predmetu investície nad rámec spoluúčasti 	Žiadateľa dohodnutej v čl. V tejto zmluvy, 
	-	prebrať na seba práva a povinnosti stavebníka vyplývajúce	z právoplatného 		stavebného povolenia špecifikovaného v čl. IV ods. 2 tejto zmluvy,
	-	bezodplatne prebrať predmet investície (vodnú stavbu) do svojho výlučného 		vlastníctva,
	-	poskytovať Žiadateľovi a orgánom verejnej moci súčinnosť potrebnú na 			úspešnú realizáciu predmetu tejto zmluvy.

Článok VIII.
SANKCIE

1. V prípade omeškania Žiadateľa s úhradou spoluúčasti podľa čl. V tejto zmluvy je Investor oprávnený fakturovať Žiadateľovi úrok z omeškania vo výške 0,05 % z fakturovanej a neuhradenej sumy tejto spoluúčasti, a to za každý začatý deň omeškania.
2. V prípade, že Žiadateľ nezabezpečí napojenosť na verejnú vodovodnú alebo kanalizačnú sieť v rozsahu 100 % plánovaných napojení podľa projektu investície, zaväzuje sa Investorovi uhradiť zmluvnú pokutu vo výške 250 Eur za každý začatý kalendárny rok a za každé jedno nezrealizované pripojenie (zvlášť na verejný vodovod a zvlášť na verejnú kanalizáciu), a to až do času dosiahnutia napojenosti na verejnú vodovodnú alebo kanalizačnú sieť v rozsahu 100%. 

Článok IX.
ODSTÚPENIE OD ZMLUVY

1. Investor je od tejto zmluvy oprávnený odstúpiť, ak Žiadateľ spoluúčasť v plnej výške neuhradí ani do troch kalendárnych mesiacov po uplynutí lehoty splatnosti faktúry, ktorou sa táto suma spoluúčasti Žiadateľovi fakturuje alebo nesplní svoje povinnosti ustanovené v čl. VI tejto zmluvy ani v dodatočnej primeranej lehote, ktorá mu bola na ich dodatočné splnenie zo strany Investora poskytnutá.
2. Žiadateľ je od tejto zmluvy oprávnený odstúpiť, len ak u Investora došlo k úpadku, alebo platobnej neschopnosti, Investor vstúpi do likvidácie, alebo bude vydané rozhodnutie o začatí konkurzu alebo reštrukturalizácie voči Investorovi a niektorá z uvádzaných skutočností je schopná ovplyvniť ďalšie plnenie tejto zmluvy;





Článok X.
ZÁVEREČNÉ USTANOVENIA

1. 	Vzájomné vzťahy zmluvných strán, pokiaľ nie sú upravené v tejto zmluve sa riadia príslušnými ustanoveniami zákona č. 513/1991 Zb. Obchodný zákonník v znení neskorších predpisov a ostatnými všeobecne záväznými právnymi predpismi platnými na území SR.
2. 	Túto zmluvu možno meniť a dopĺňať len formou písomných dodatkov podpísaných oprávnenými zástupcami obidvoch zmluvných strán. Návrhy dodatkov sú oprávnené podávať obidve zmluvné strany.
3. Žiadateľ sa zaväzuje, že informácie, ktoré mu boli v rámci plnenia tejto zmluvy zverené Investorom, nesprístupní tretím osobám alebo tieto informácie nepoužije pre iné účely ako pre plnenie podmienok tejto zmluvy. Zmluvné strany sa zaväzujú zachovávať obchodné tajomstvo podľa § 17 a nasl. zák. č. 513/1991 Zb. Obchodný zákonník v znení neskorších predpisov a ostatných všeobecne záväzných právnych predpisov platných na území SR.
4. Zmluvné strany sa zaväzujú, že prípadné spory vyplývajúce z tejto zmluvy budú riešiť dobromyseľne vzájomným rokovaním. Ak sa nedosiahne dohoda v sporných otázkach, spor bude predložený k rozhodnutiu príslušnému všeobecnému súdu podľa zákona č. 160/2015 Z. z. Civilný sporový poriadok. 
5. Zmluva nadobúda platnosť dňom jej podpisu oprávnenými zástupcami obidvoch zmluvných strán a účinnosť dňom jej zverejnenia na webovej stránke obce. Zmluva je vyhotovená v 4 rovnopisoch, pričom každá zmluvná strana obdrží 2 rovnopisy zmluvy.
6. Zmluvné strany potvrdzujú, že si túto zmluvu prečítali, s jej obsahom súhlasia, nakoľko je prejavom ich slobodnej a vážnej vôle zbavenej akýchkoľvek omylov, na znak čoho ju vlastnoručne podpísali oprávnení zástupcovia obidvoch zmluvných strán.

Príloha č. 1.	Projektová dokumentácia  Obecná splašková kanalizácia – Košolná – 2.etapa – 1.časť zhotovená : EKOSTA 2000 Trnava, Ing. Rudolf hasička
Príloha č. 2. 	Uznesenie Obecného zastupiteľstva .............., č................., zo dňa .............. o schválení návrhu tejto zmluvy.

V Košolnej, dňa..................           	V Piešťanoch, dňa ......................
Za Žiadateľa:                                       	Za prevádzkovateľa:
						Trnavská vodárenská spoločnosť, a.s.


...........................................			..................................................................                       PhDr. Martin Halaksa				Ing. Radovan Foltinský
starosta obce					predseda predstavenstva 


						....................................................................
						Pavol Nižnánsky
                         		                       	člen predstavenstva 
1

